Publication: Magyar Közlöny
Issue: MK-2002-120 (Year: 2002, Number: 120)
Era: 1990-2004
Section: bírósági cégeljárásról szóló 1997. évi CXLV. törvény.
Paragraph Index: 110

(1) Az R. 27. §-ának a) és f) pontja a következõk szerint változik: (E rendelet alkalmazásában:) „a) üzlet: a szilárd térelemekkel körülhatárolt, talajjal egybeépített vagy ahhoz rögzített, tartós használatra készült, rendszeresen (állandóan vagy ideiglenes jelleggel) nyitva tartó kis- és nagykereskedelmi, jármû- és üzemanyag-kereskedelmi, vendéglátó, szálláshely-szolgáltató, idegenforgalmi, továbbá lakossági fogyasztási cikk javítószolgáltató értékesítõ hely, ideértve a lakástól vagy lakóingatlantól mûszakilag el nem különíthetõ, fogyasztási cikk javító-szolgáltató tevékenység céljára kialakított helyet, a raktározás, tárolás célját szolgáló nyitott, értékesítést folytató helyet, valamint a különbözõ intézményekben, munkahelyeken üzemelõ értékesítõ helyeket is;” „f) szexuális áru: bármely birtokba vehetõ, forgalomképes, olyan dolog, amelynek elsõdleges célja a szexuális ingerkeltés, különösen, amelyik nemi aktust vagy egyéb szexuális cselekményt nyíltan ábrázol, illetve az emberi testet, testrészt szexuális ingerkeltésre alkalmas módon, vagy szexuális ingerkeltés céljából ábrázol, ideértve — rendeltetése szerint — a szexuális ingerkeltésre szolgáló, nemi aktus vagy az egyéb szexuális cselekmény során alkalmazható eszközt is;”

Source: https://magyarkozlony.hu/hivatalos-lapok/8a4053704b234c0eb3ff3f1c8f36e3f47e60db33/dokumentumok/e2fc02a83dc85fd9b2ba1a3c5e6f23fdf9c4c9d9/letoltes